KBC 10 की विजेता बिनिता जैन (Binita Jain) ने इस बारे में कहा, “जैसे ही मैं सेट पर पहुंची, मैं सेट का भव्यता देखकर स्तब्ध रह गई थी. हम लोग लंबे समय से शो को टेलीविजन पर देखते आए हैं और यहां आना वाकई कमाल की बात था.” हॉट सीट के अपने अनुभव के बारे में बिनिता जैन ने बताया, “मेरा पहला चैलेंज फास्टेस्ट फिंगर फर्स्ट था. मैं इस पड़ाव से आगे गई और मैंने एक करोड़ जीते तो यह मेरे लिए ख्वाब के पूरे होने जैसा था. मेरे जेहन में पुराने सीन तैर गए जब कई कंटेस्टेंट्स ने एक करोड़ रुपये जीते थे. अब मुझे भी उनके जैसा ही एहसास हो रहा है.”